open-index/open-wikipedia-markdown huggingface dataset:
არსენ ულუმბოელი

**არსენ ულუმბოელი** — ქართველი წმინდანი,  ხსენების დღე არის ძველი სტილით 3 მაისი, ახალი სტილით - 16 მაისი. 

წმინდანი იერუსალიმის პატრიარქის, სერგის (842-844) თანამედროვე იყო.  იერუსალიმის ჯვრის მონასტრის აღაპები მოიხსენიებს „წმიდათა მამათა ჩუენთა მიქაელ და არსენს, რომელთა აღაშენეს ულუმბოჲ“. როგორც ჩანს, არსენს და მიქაელს ჩაუყრიათ საფუძველი ქართველთა ბერ-მონაზვნობისთვის ულუმბოზე. 

პავლე ინგოროყვას ვარაუდით, ერთ-ერთი მოხსენიებული პირი — არსენი არის წმინდა გრიგოლ ხანძთელის მოწაფე,  იგი ხანძთიდან ეწვია პალესტინას, სადაც მაკარი ლეთეთელთან ერთად მოღვაწეობდა, შემდეგ კი მცირე აზიაში გადავიდა და ულუმბოს მთაზე დასახლდა.

საქართველოს სამოციქულო ეკლესიამ წმინდანად შერაცხა ულუმბოზე ქართული მონასტრის დამაარსებელნი, ღირსნი მამანი მიქაელი და არსენი.

## ლიტერატურა
* „ქართველ წმიდანთა ცხოვრებანი“, თბ., 2004

კატეგორია:ქართველი წმინდანები
კატეგორია:IX საუკუნის ქრისტიანი წმინდანები
რობერტ გრინი

**რობერტ პოლ გრინი** (; დ. 18 იანვარი, 1980, ჩერტსი, სურეის საგრაფო, ინგლისი) — ინგლისელი ფეხბურთელი, ინგლისის ნაკრების ყოფილი მეკარე, გამოდის პრემიერ ლიგაში, კლუბ ლიდზ იუნაიტედში 

## საფეხბურთო კარიერა 
რობერტ გრინმა ფეხბურთის თამაში „ნორიჯ სიტის“ აკადემიაში დაიწყო. გუნდში მისი დებიუტი 1999 წლის აპრილში შედგა, თუმცა ახალგაზრდა მეკარემ ძირითად შემადგენლობაში თამაში მხოლოდ 2001/02 წლებში დაიწყო. ამ დროს „ნორიჯი“ პრემიერ ლიგაში გადმოსვლისათვის იბრძოდა და გუნდში ახალგაზრდა ნიჭიერი მეკარის გამოჩენა საკმაოდ კარგი იყო. გრინის პირველ სრულფასოვან სეზონში „ნორიჯმა“ ჩემპიონშიფში მეექვსე ადგილი დაიკავა, თუმდა პლეი–ოფის ფინალში პენალტების სერიაში „ბირმინგემთან“ დამარცხდა. მომდევნო სეზონში, მიუხედავად გრინის მიერ ჩატარებული 19 მშრალი მატჩისა, „ნორიჯი“ პლეი–ოფში ვეღარ გავიდა, მაგრამ ერთი წლის შემდეგ 2003/04 წლებში მათ ეს მოახერხეს, ხოლო რობერტ გრინი გულშემატკივრებმა სეზონის საუკეთესო ფეხბურთელად აირჩიეს.

წარმატების პიკზე მყოფი გრინი 2004 წლის აპრილში ინგლისის ნაკრებშიც გამოიძახეს, თუმცა ნაკრების შემადგენლობაში მისი პირველი მატჩი 2005 წლის მაისში შედგა, როდესაც რობერტი კოლუმბიის წინააღმდეგ მატჩში შეცვლაზე შემოვიდა. ის გახდა რიგით მეექვსე ფეხბურთელი „ნორიჯის“ რიგებში, რომელმაც ინგლისის ნაკრების მაისური მოირგო. 2004/05 სეზონი კლუბისთვის ძალიან ცუდი აღმოჩნდა და ინგლისის უმაღლესი დივიზიონი დატოვა. კლუბიდან წავიდა ბევრი წამყვანი ფეხბურთელი. 2005/06 წლებში საშინელი სეზონი ჩაატარა გრინმაც. მიუხედავად ამისა, ის ინგლისის ნაკრებში კვლავ გამოიძახეს და 2006 წლის სამუნდიალო განაცხადშიც შეიყვანეს. თუმცა მაისის ბოლოს მიღებულმა უმძიმესმა ტრავმამ, ინგლისელი კიპერის გეგმებს, მუნდიალზე თამაშისა, უდიდესი დაღი დაასვა. მას შემდეგ რაც რობერტმა ტრავმა მოიშუშა, პრემიერ ლიგაში მოასპარეზე „ვესტ ჰემ იუნაიტედს“ შეუერთდა.

2006/07 სეზონი „ჩაქუჩთათვის“ პრემიერ ლიგაში დარჩენისათვის ბრძოლაში გაილია. გრინის შესანიშნავმა თამაშმა საშუალება მისცათ „ჩაქუჩებს“, გასვლით მატჩებში ემარჯვათ „არსენალისა“ და „მანჩესტერ იუნაიტედის“ წინააღმდეგ, რამაც „ვესტ ჰემი“ პრემიერ ლიგაში კიდევ ერთი სეზონი დატოვა. 2007/08 სეზონი კლუბისათვის წარმატებული გამოდგა. მათ სეზონი მეათე პოზიციაზე დაასრულეს, ხოლო გრინს კი ამ სეზონში თებერვლის თვემდე თერთმეტმეტრიანი ვერც ერთმა ფეხბურთელმა ვერ გაუტანა. ეს გამოუვიდა მხოლოდ ჯეიმზ მაკფადენს, მეხუთე ცდაზე. გრინის კარგმა და დამაჯერებელმა თამაშმა მალევე მიიპყრო ინგლისის ნაკრების ახალი თავკაცის ფაბიო კაპელოს ყურადღება და მან 2008 წელს გრინი საფრანგეთის წინააღმდეგ მატჩში გამოიძახა. 2010 წლის მსოფლიო ჩემპიონატის შესარჩევ ეტაპზე კი გრინმა საკმაოდ კარგი მატჩები ჩაატარა ანდორის, ყაზახეთისა და ხორვატიის ნაკრებების წინააღმდეგ.

## კარიერული სტატისტიკა
### სანაკრებო
## რესურსები ინტერნეტში 
* ფეხბურთელის პროფილი TheFA.com–ზე 
* 
* გრინის პროფილი "ნორიჯ სიტიში"

## სქოლიო
კატეგორია:ინგლისელი ფეხბურთელები
კატეგორია:დაბადებული 1978
კატეგორია:ვესტ ჰემ იუნაიტედის ფეხბურთელები
კატეგორია:პრემიერ ლიგის ფეხბურთელები
კატეგორია:დაბადებული 18 იანვარი
კატეგორია:ცოცხალი ადამიანები
ტუვე იანსონი

**ტუვე მარიკა იანსონი** (დ.  9 აგვისტო, 1914  — გ. 27 ივნისი, 2001)  — ფინელი მწერალი, ჰანს კრისტიან ანდერსენის სახელობის პრესტიჟული ჯილდოს მფლობელი. წერდა შვედურ ენაზე.

იანსონი უფრო მეტად ცნობილია, როგორც მუმინების სერიის შემქმნელი. გამოცემულია რამდენიმე წიგნი ამ სერიიდან, სადაც საუბარია გამოგონილ არსებებზე, მუმინებზე და მათ მეგობრებზე.

## ბიბლიოგრაფია 
### მუმინები
**Småtrollen och den stora översvämningen* (1945, *მუმინები და დიდი წყალდიდობა*)
**Kometjakten* (1946, *ნადირობა კომეტაზე*)  
**Trollkarlens hatt* (1948, *ჯადოქრის ქუდი*)
**Muminpappans bravader* (1950, *მუმი-მამის გმირობანი*)  
**Farlig midsommar* (1954, *საშიში ზაფხული*)  
**Trollvinter* (1957, *ტროლების ზამთარი*)  
**Pappan och havet* (1965, *მუმი-მამა ზღვაში*)  
**Muminpappans memoarer* (1968, *მუმი-მამის მემუარები*)  
**Kometen kommer* (1968; *კომეტის მოფრენა*)
**Sent i November* (1970, *ნოემბრის ბოლოს*)

## რესურსები ინტერნეტში
*ტუვე იანსონი  საიტზე www.moomin.com   
*ტუვე იანსონი  საიტზე Schildts  
*The Moomin Trove - ტუვე იანსონის მუმინების წიგნების ვრცელი სია

## სქოლიო
კატეგორია:ფინელი საბავშვო მწერლები
კატეგორია:შვედი მწერლები
კატეგორია:დაბადებული 1914
კატეგორია:გარდაცვლილი 2001
კატეგორია:საბავშვო მწერლები
კატეგორია:ტუვე იანსონი
კატეგორია:ჰელსინკელი მწერლები
კატეგორია:ფინელი ფენტეზი მწერლები
კატეგორია:ფინელი ქალი რომანისტები
კატეგორია:ბისექსუალი რომანისტები
კატეგორია:ბისექსუალი ქალი მწერლები
კატეგორია:მუმინები
კატეგორია:სამეცნიერო ფანტასტიკისა და ფენტეზის ქალი მწერლები
კატეგორია:ფინელი ქალი საბავშვო მწერლები
კატეგორია:XX საუკუნის ფინელი რომანისტები
კატეგორია:XX საუკუნის ფინელი ქალი მწერლები
კატეგორია:ფინელი ქალი მხატვრები
კატეგორია:მოდერნისტი მხატვრები
კატეგორია:მწერლები ანბანის მიხედვით
პეტრე საკვირველთმოქმედი

**ღირსი პეტრე საკვირველთმოქმედი** — არგოსის ეპისკოპოსი, მართლმადიდებელი ეკლესიის წმინდანი, მათი ხსენების დღე არის ძველი სტილით 3 მაისი, ახალი სტილით - 16 მაისი.

## ცხოვრება
ცხოვრობდა IX-X საუკუნეებში. იგი ღვთისმოშიში ოჯახის შვილი იყო: ჯერ მისი მშობლები, შემდეგ კი ძმები - პავლე, დიონისე და პლატონი - ბერებად აღიკვეცნენ. წმინდა პეტრემ გულმოდგინე მოღვაწეობა დაიწყო. მისი მსახურების შესახებ ეუწყა იტალიის ეპისკოპოს ნიკოლოზს (შემდეგ კონსტანტინეპოლის პატრიარქს), რომელმაც მისი ეპისკოპოსად კურთხევა მოინდომა, მაგრამ წმინდა პეტრემ უღირსად მიიჩნია თავი და შორს დაიჭირა ეს წინადადება. მაშინ ნიკოლოზმა პეტრეს ძმას, პავლეს დაასხა ხელი კორინთოს ეპისკოპოსად, წმინდანი კი მასთან ცხოვრობდა, მდუმარების ღვაწლს შედგომილი. ერთი წლის შემდეგ ეპისკოპოს პავლესთან მოვიდნენ არგოსელები და ითხოვეს, მათ ეპისკოპოსად წმინდა პეტრე დაედგინათ. ხანგრძლივმა და მხურვალე ვედრებამ გაჭრა: წმინდანი დათანხმდა. ეპისკოპოსად ხელდასხმის შემდეგ წმინდა პეტრე გულმოდგინედ იღვწოდა სამწყსოსთვის. მფარველობდა ყველა გაჭირვებულს, განსაკუთრებით კი ქვრივ-ობლებზე ზრუნავდა. წმიდა პეტრემ დიდი ხნით ადრე იწინასწარმეტყველა თავისი მიცვალების დღე და აღესრულა 70 წლის ასაკში. მისი წმიდა ნეშტი 1421 წელს გადაასვენეს არგოსიდან ნავპოლიაში. მღვდელმთავრის მირონმდინარე ნაწილებთან სასწაულები და კურნებები აღესრულებოდა.

## ლიტერატურა
* „წმიდანთა ცხოვრება“, ტომი II, თბილისი, 2001 წ.

კატეგორია:X საუკუნის ქრისტიანი წმინდანები
თბილისის მერი

**თბილისის მერი** — ხალხის მიერ არჩეული პოლიტიკოსი, რომელიც 1991 წლიდან საქართველოს პრეზიდენტის მიერ ინიშნებოდა. 2006 წლის 12 ოქტომბერს თბილისის მერი თბილისის საკრებულოს მიერ იქნა არჩეული. 2010 წლის 30 მაისს  საქართველოს ადგილობრივი თვითმმართველობის ორგანოების არჩევნები გაიმართა, სადაც საქართველოს ისტორიაში პირველად, თბილისის მერი პირდაპირი წესით იქნა არჩეული.

## კომპეტენციები
ქალაქის მერი პასუხისმგებელია ქალაქის ბიუჯეტსა და სამთავრობო საქმიანობების სტრატეგიულ დაგეგმარებასა და განვითარებაზე მთელი თბილისის მასშტაბით. ქალაქის მერის გეგმები დაწვრილებით განიხილება თბილისის საკრებულოს მიერ. აღნიშნული გეგმების განხორციელება ხდება თბილისის მუნიციპალიტეტის სხვადასხვა სამთავრობო ორგანიზაციების მიერ.

## თბილისის მერები
## თბილისის ყოფილი მმართველები
### ტფილისის ამირები
ტფილისის საამირო — არაბთა სახალიფოს ვასალური პოლიტიკური ერთეული საქართველოში, არსებობდა 736 - 1122 წლებში. არაბი ამირები თავიდან მთელ აღმოსავლეთ საქართველოს მართავდნენ, მაგრამ ქართველი ხალხის ბრძოლის შედეგად მათი სამფლობელო ნელ-ნელა შემცირდა. IX საუკუნის დასაწყისში საამირო მოიცავდა მხოლოდ ქართლს, ხოლო XI საუკუნიდან — ქალაქ ტფილისს და მის მიმდებარე მიწებს ქვემო ქართლის ტერიტორიაზე. საამირო საკუთარი დამოუკიდებლობისათვის ებრძოდა ქართულ სამეფო-სამთავროებს, ასევე სახალიფოს ცენტრალურ ხელისუფლებას. საამიროს სამი დინასტიის — შუაბიანთა, შაბანიანთა და ჯაფარიანთა წარმომადგენლები მართავდნენ.

1062 წლიდან 1068 წლამდე და ჯაფარიან ამირათა მმართველობის შემდეგ, თბილისის გაერთიანებული საქართველოს სამეფოსთან შეერთებამდე, 1080 წლიდან 1122 წლამდე, თბილისს *ქალაქის ბერები* განაგებდნენ. ამ პერიოდში, შოთა მესხიას აზრით, ტფილისში საქალაქო კომუნა („ქალაქის საბჭო“) არსებობდა.

1122 წელს დავით აღმაშენებელმა აიღო თბილისი, წერტილი დაუსვა თბილისის საამიროს არსებობას და ქალაქი გაერთიანებული საქართველოს დედაქალაქად აქცია.

### ტფილისის მმართველები XII საუკუნიდან 1801 წლამდე
### ტფილისის ქალაქის თავები რუსეთის იმპერიაში
რამდენადაც ქალაქის საბჭოს შეძლებული მოსახლეობა ირჩევდა, ხოლო თბილისში ასეთთა შორის უმრავლესობას არაქართველები შეადგენდნენ, თბილისის ქალაქის თავებიც ხშირად არაქართველები იყვნენ რამდენიმე გამონაკლისის გარდა, როგორებიც იყვნენ დიმიტრი ყიფიანი და ვასილ ჩერქეზიშვილი. თბილისი შენდებოდა როგორც კავკასიის ადმინისტრაციის რუსული ცენტრი, ამიტომ თბილისის ხელისუფლებას რუსული იმპერიული პოლიტიკის გატარება ევალებოდა.

### თბილისის მმართველები 1917-1921 წლებში
1917 წლის 30 ივლისს ჩატარდა დემოკრატიული არჩევნები, რომელიც პროპორციული სისტემით, საყოველთაო, თანასწორი, ფარული და პირდაპირი კენჭისყრის პრინციპით გაიმართა.  ქალაქის თავად სათათბირომ აირჩია ნიკოლოზ ელიავა.

1919 წლის თებერვალში ჩატარდა თბილისის თვითმმართველობის პირველი არჩევნები დამოკიდებელ საქართველოში. ქალაქის თავის თანამდებობას ეწოდა მოურავი. 1919-1921 წლებში ქალაქის მოურავი იყო ბენიამინ ჩხიკვიშვილი. 

### საბჭოთა პერიოდი
1921-1991 წლებში საბჭოთა პერიოდში თბილისის მერის სახელწოდება იყო — თბილისის რევოლუციური კომიტეტისა და საქალაქო საბჭოს აღმასკომის ხელმძღვანელი.

## ლიტერატურა
*

## რესურსები ინტერნეტში
* თბილისის მერიის ოფიციალური საიტი

## სქოლიო
კატეგორია:თბილისის მთავრობა
ორონტესი

[thumb|right|300px|[ნორია მდინარე ორონტოსზე, ჰამაში]]
**ორონტესი** (ბერძ Ορόντης, არაბ نهر العاصي‎‎ ნაჰრ-ალ-ასი, ასი, დრაკო, ტიფონი) — მდინარე ლიბანსა და სირიაში. ორონტესი ჰელიოპოლისთან მდებარე მთებში ანტილიბანის წყაროდან იღებს სათავეს, ბეირუთიდან 30 კილომეტრში. მიედინება ჩრდილოეთისაკენ ხმელთაშუა ზღვის გასწვრივ.  თავიდან კლდოვან ხეობას გამოდის, შემდეგ ტბა ჰომსში ჩადის, რომელიც ჯერ კიდევ ანტიკურ სამყაროში იქნა დაგუბებული. ტბიდან ქალაქ ჰამამამდე ველზე მიედინება და ანტიოქიის დაბლობზე ოდნავ დასავლეთით უხვევს; აქ ორონტესში ორი მსხვილი შენაკადი ხვდება  — აფრინი და ყარა-სუ. ჩაედინება ხმელთაშუა ზღვაში თურქეთის საპორტო ქალაქ სამანდაგიდან სამხრეთით. საერთო სიგრძეა 240 კილომეტრი. ნაოსნობა არ ხდება. ორონტესს უფრო მეტად სარწყავად იყენებენ. 
მდინარის ისტორიული მნიშვნელობა ის იყო, რომ ორონტესის ველი ძველად სავაჭრო გზებს კვეთდა. შუა საუკუნეებში ორონტესი ჯვაროსნებისთვის საზღვრის ფუნქციას ასრულებდა ანტიოქიასა და ალეპოს შორის.

## რესურსები ინტერნეტში 
*Joseph Fitchett and McAdams Deford, *A River Called Rebel*, 1973, Saudi Aramco World 

კატეგორია:ლიბანის მდინარეები
კატეგორია:სირიის მდინარეები
ტიმოთე და მავრა

**ტიმოთე და მავრა** – მართლმადიდებელი ეკლესიის წმინდანები, მათი ხსენების დღე არის ძველი სტილით 3 მაისი, ახალი სტილით - 16 მაისი. 

## ცხოვრება
წმინდანები მოწამეობრივ აღესრულნენ იმპერატორ დიოკლეტიანეს მიერ ქრისტიანთა დევნის დროს. სოფელ პერაპიაში (ეგვიპტის თებაიდა) მცხოვრები წმინდა ტიმოთე მღვდლის შვილი იყო და მედავითნედ მსახურობდა. მის მორჩილებაში შედიოდა საღვთისმსახურო წიგნების დაცვა და გადაწერა. ბოროტმა ენებმა ტიმოთე მმართველ არიანესთან დაასმინეს: იმპერატორის მიერ აკრძალულ წიგნებს ინახავსო. არიანემ შეაპყრობინა წმინდანი და საეკლესიო წიგნების ჩაბარება მოსთხოვა. როცა პასუხად უარი მიიღო, ბრძანა, ეწამებინათ იგი. ტიმოთე მამაცურად იტანდა საშინელ ტკივილებს და მადლობდა უფალს. ჯალათებმა წმინდანი ფეხებით დაკიდეს და ლოდი გამოაბეს. შემდეგ არიანემ გაიგო, რომ მოწამეს ახალგაზრდა ცოლი ჰყავდა, სახელად მავრა და ისიც დაატუსაღებინა. წმინდანმა ცოლი გაამხნევა და მოუწოდა, მასთან ერთად ეღიარებინა ქრისტე. ქრისტეს ტარიგმა მიუგო: „მზად ვარ შენთან ერთად მოვკვდე“. არიანეს ბრძანებით ქალს თმები დააგლიჯეს და ხელის თითები დააჭრეს. წმინდა მავრამ სიხარულით დაითმინა წამება. შემდეგ წმინდანი ადუღებულ წყალში ჩააგდეს, მაგრამ მას ტკივილიც არ უგრძვნია, უვნებლად იქნა დაცული. მმართველმა იფიქრა, რომ მსახურებმა ქვაბში ცივი წყალი ჩაასხეს და მავრას მოსთხოვა, მისთვის ხელზე დაესხა წყალი. როცა მოწამემ ბრძანება შეასრულა, არიანემ ტკივილისაგან ამოიგმინა, შეცბუნდა მომხდარი სასწაულით, ირწმუნა ჭეშმარიტი ღმერთი და მავრას გათავისუფლების განკარგულება გასცა, მაგრამ ისე ძლიერი იყო ეშმაკის ძალა მასზე, რომ უკან წაიღო სიტყვა და ბრძანა უფრო სასტიკი სატანჯველებით ეწამებინა ქრისტეს აღმსარებელი. აღშფოთებულმა ხალხმა მმართველს მოსთხოვა, შეეწყვიტა უდანაშაულო ქალის ტანჯვა. წმინდა მავრა ხალხს მიუბრუნდა და დაამშვიდა: „ნუ მიცავთ, ჩემი ერთადერთი დამცველი ღმერთია, რომელსაც მე ვსასოებ“.

ხანგრძლივი წამების შემდეგ არიანეს ბრძანებით წმინდანები ჯვარზე გააკრეს. მეათე დღეს მოწამენი აღესრულნენ. ეს მოხდა 286 წელს. მოგვიანებით კონსტანტინეპოლში აშენდა მათი სახელობის ტაძარი და დადგინდა მათი ხსენების დღე.

## ლიტერატურა
„წმიდანთა ცხოვრება“, ტომი II, თბილისი, 2001 წ.
## რესურსები ინტერნეტში
*წმიდა მოწამენი ტიმოთე და მავრა
კატეგორია:III საუკუნის ქრისტიანი წმინდანები
კატეგორია:გარდაცვლილი 286
გორათის იოანე ღვთისმეტყველის ეკლესია

მინი|მარჯვნივ|200px|გორათის იოანე ღვთისმეტყველის ეკლესია
**გორათის იოანე ღვთისმეტყველის ეკლესია** –  ეკლესია ხაშურში. თარიღდება გვიანი ფეოდალური ხანით, იგი შეკეთებულია XIX საუკუნეში. ეკლესია დარბაზულია, ნაშენია ქვიშაქვითა და რიყის ქვით. 

1999 წლის 9 სექტამბერს მეუფე იობის ლოცა-კურთხევით გაიხსნა ტაძარი და აღდგა წირვა-ლოცვა.

ყოველი წლის 21 მაისს იმართება „გორათობა“. ამ დღესასწაულს აღნიშნავენ გორათის ეკლესიის შემოგარენის მაცხოვრებლები. მოსახლეობა მიდის ეკლესიაში, ანთებს სანთელს, ლოცულობს და ოჯახებში სტუმრებს უმასპინძლდებიან.   

## რესურსები ინტერნეტში
* 

## ლიტერატურა
კატეგორია:ხაშურის მუნიციპალიტეტის ტაძრები
Cunning Stunts

***Cunning Stunts*** — ამერიკული მძიმე მეტალ ჯგუფ მეტალიკის 1998 წელს გამოსული საკონცერტო ვიდეო. გამოიცა ორ ფორმატში - DVD და VHS. სახელწოდება მიღებულია Stunning Cunts-იდან ასო-ბგერების უნებლიე გადანაცვლებით.

DVD მოიცავს საკონცერტო ჩანაწერს, ინტერვიუებს ჯგუფის წევრებთან, დოკუმენტურ ფილმს, კულისებში ჩანაწერებს და დაახლოებით ათასი ფოტოსგან შემდგარ ფოტოგალერეას.  სამი სასცენო ჩანაწერი მრავალკამერულია.

## სიმღერების სია
### დისკი 1 
### დისკი 2 
## ტექნიკური პერსონალი 
*დიზაინი - ენდი ეარფიქსი
*ფოტოგრაფია - ანტონ კორბეინი
*რეჟისორი - უეინ იშემი

## სქოლიო 
კატეგორია:მეტალიკის ვიდეო ალბომები
კატეგორია:1998 წლის ვიდეო ალბომები
კატეგორია:მეტალიკის საკონცერტო ალბომები
A Year and a Half in the Life of Metallica

***A Year and a Half in the Life of Metallica*** — ამერიკული მძიმე მეტალ ჯგუფ მეტალიკის ორნაწილიანი დოკუმენტური ფილმი, რომელიც ასახავს *„შავი ალბომის“* კეთების პროცესს და მომდევნო ტურნეებს. ვიდეოს პროდიუსერი ჯულიანა რობერტსია, ხოლო რეჟისორი - ადამ დუბინი.

*A Year and a Half in the Life of Metallica* გამოიცა ორმაგი VHS პაკეტის სახით. ორივე ნაწილი ხელმისაწვდომია ერთ DVD-ზეც. ეს იყო მეტალიკის პირველი გამოცემა, რომელზეც განთავსებული იყო მეტალიკის ახალი ლოგო, რომელიც ასევე გამოჩნდა 1996 წლის ალბომზე *Load*, 1997 წლის ალბომზე *Reload*, ვიდეოზე ალბომზე *Cunning Stunts* და უკანასკნელად სინგლზე *I Disappear*.

## ნაწილი პირველი 
პირველი ნაწილი 90 წუთიანი ვიდეოა, რომელიც გვიჩვენებს მეტალიკისა და მათი მუსიკალური პროდიუსერის ბობ როკის დაძბულ მუშაობას ალბომზე *Metallica*. იგი ასევე მოიცავს Enter Sandman-ის ვიდეოს კეთების პროცესსა და მოსასმენ წვეულებას დაპატიჟებული ფანებისათვის, რომლის მიზანი იყო ალბომის სრულად მოსმენინება.

ვიდეოში ნაჩვენებია ასევე სამი მუსიკალური ვიდეო, რომლებიც ჯგუფმა ალბომისთვის ჩაწერა: 
* Enter Sandman
* The Unforgiven
* Nothing Else Matters

## ნაწილი მეორე 
მეორე ნაწილი იწყება მეტალიკის Wherever We May Roam ტურნეთი ევროპაში, რომელიც ჩატარდა განზ-ენ-როუზიზის Summer Tour of 1992-თან ერთად. შესულია ასევე Enter Sandman, შესრულებული 1991 წლის MTV-ის მუსიკალური ვიდეოების დაჯილდოების ცერემონიაზე და 1992 წლის ფრედი მერკურისადმი მიძღვნილ კონცერტზე, Harvester Of Sorrow მოსკოვის 1991 წლის კონცერტიდან და Sad But True 1991 წლის Day on the Green ფესტივალიდან, რომელიც კალიფორნიაში ჩატარდა.

ნაჩვენებია ასვევე მეტალიკის მოულოდნელი შეხვედრა ჯგუფ *სპინალ ტეპთან*, რომლებიც ხუმრობით ეკითხებიან მათი ალბომისა და „შავი ალბომის“ ყდების მსგავსებაზე.

დოკუმენტური ფილმის ამ ნაწილში წარმოდგენილია ორი მუსიკალური ვიდეო:
* Wherever I May Roam
* Sad But True

## სქოლიო 
## რესურსები ინტერნეტში
* 

კატეგორია:1992 წლის ფილმები
კატეგორია:ამერიკული ფილმები
კატეგორია:დოკუმენტური ფილმები
კატეგორია:ინგლისურენოვანი ფილმები
კატეგორია:მეტალიკის ვიდეო ალბომები
Holy Diver

***Holy Diver*** () — ჯგუფ დიოს სადებიუტო ალბომი, გამოცემული 1983 წელს.

დღემდე ამ ალბომს თვლიან დიოს საუკეთესო ნამუშევრად და მძიმე მეტალის კლასიკურ მაგალითად .ალბომს 1984 წლის 12 სექტემბერს შტატებში მიენიჭა ოქროს, ხოლო 1989 21 მარტში - პლატინის სტატუსი.

2005 წელს ლეიბლმა Rock Candy Records გამოსცა დისკის რემასტერი. განსხვავებას ორიგინალისგან აქ წარმოადგენს არა მხოლოდ გაუმჯობესებული ჟღერადობა, არამედ ინტერვიუები რონი ჯეიმზ დიოსთან. თავად კითხვები გამოქვეყნებულია დისკის ბუკლეტში.

## სიმღერების სია
### მხარე 1
# Stand Up and Shout (რონი ჯეიმზ დიო, ჯიმი ბეინი) – 3:18
# Holy Diver (დიო) – 5:51
# Gypsy (დიო, ვივიენ კემპბელი) – 3:39
# Caught in the Middle (დიო, ვინი ეპისი, კემპბელი) – 4:14
# Don't Talk to Strangers (დიო) – 4:53
### მხარე 2
# Straight Through the Heart (დიო, ბეინი) – 4:31
# Invisible (დიო, ეპისი, კემპბელი) – 5:24
# Rainbow in the Dark (დიო, ეპისი, ბეინი, კემპბელი) – 4:15
# Shame on the Night (დიო, ეპისი, ბეინი, კემპბელი) – 5:20

## სქოლიო 
კატეგორია:1983 წლის სადებიუტო ალბომები
კატეგორია:დიოს ალბომები
კატეგორია:Warner Records-ის ალბომები
კატეგორია:Vertigo Records-ის ალბომები
კატეგორია:Mercury Records-ის ალბომები
ისჩიგუალასტო

**ისჩიგუალასტო** () –  გეოლოგიური ფორმაციებით ცნობილი პარკი არგენტინაში, სან-ხუანის პროვინციის ჩრდილო-აღმოსავლეთ ნაწილში, ჩილეს საზღვართან. პარკს ჩრდილოეთით საზღვრავს ტალამპაიის ეროვნული პარკი (ლა-რიოხა), რომელშიც ასევე მრავლადაა  გეოლოგიური ფორმირებები.

პარკის ფართობია 603,7 კმ², რომლის უდიდესი ნაწილია მდებარეობს სან-ხუანის პროვინციის ვალიე-ფერტილის დეპარტამენტში, ხოლო მცირე ნაწილი ამავე პროვინციის ხაჩალის დეპარტამენტში. პარკი მდებარეობს ზღვის დონიდან 1 300 მეტრზე. 

კლიმატი ძალიან მშრალია. თავსხმა წვიმები იცის მხოლოდ ზაფხულის განმავლობაში. წლის მინიმალური ტემპერატურაა  -10 ° C, მაქსიმალური 45 ° C. მუდმივად ქრის სამხრეთის ქარი 20-40 კმ /სთ სიჩქარით. 

პარკმა ფორმაცია განიცადა ტრიასულ ერაში (230 მილიონი წლის წინ).  აქ აღმოჩენილია ძუძუმწოვრების ის სახეობა, რომელიც, როგორც მეცნიერები ვარაუდობენ, წარმოადგენენ გარდამავალ საფეხურის ძველ დინოზავრებსა და თანამედროვე ძუძუმწოვრებს შორის. 

2000 წელს პარკი შეიტნეს იუნესკოს მსოფლიო მემკვიდრეობის ძეგლების სიაში.

## იხილეთ აგრეთვე
* იუნესკოს მსოფლიო მემკვიდრეობის ძეგლები არგენტინაში
* მსოფლიო მემკვიდრეობის ძეგლების სია ამერიკაში

## რესურსები ინტერნეტში
* Parque Provincial Ischigualasto .
* ArgentinaXplora.com  
* Ischigualasto.com   
* Ente Autárquico Ischigualasto   
* CuyoNoticias digital newspaper.

კატეგორია:მსოფლიო მემკვიდრეობის ძეგლები არგენტინაში
2 of One

***2 of One*** — ამერიკული მძიმე მეტალ ჯგუფ მეტალიკის 1989 წელს გამოშვებული სახლის ვიდეო. მასში შესულია მეტალიკის მუსიკალური ვიდეოს One ორი ვერსია.

ვიდეოს რეჟისორები არიან ბილ პოუპი და მაიკლ სალომონი და ჩაწერილია ლოს-ანჯელესში, კალიფორნია. ვიდეოში მონაწილეობენ მეტალიკის წევრები: ჯეიმზ ჰეტფილდი, კირკ ჰემეტი, ჯეისონ ნიუსტედი და ლარს ულრიხი.

მუსიკალური ვიდეო One შეიცავს ნაწყვეტებს დალტონ ტრამბოს სამოცდაათიანი წლების ფილმიდან *Johnny Got His Gun*.

*2 of One* მთლიანად შესულია 2006 წლის 5 დეკემბერს გამოსულ DVD-ში *The Videos 1989–2004*

## სიმღერების სია 
## რესურსები ინტერნეტში 
*

## სქოლიო 
კატეგორია:მეტალიკის ვიდეო ალბომები
კატეგორია:1989 წლის ვიდეო ალბომები
კატეგორია:მეტალიკის კომპილაციური ალბომები
The Last in Line

***The Last in Line*** () — ჯგუფ დიოს მეორე ალბომი, გამოცემული 1984 წელს. 1984 წლის 12 სექტემბერს, მას შემდეგ, რაც გაიყიდა დისკის 500.000 ასლი, ალბომს მიენიჭა ოქროს, ხოლო 1987 წლის 3 თებერვალს - პლატინის სტატუსი.

ეს არის დიოს პირველი ალბომი, რომლის ჩაწერაში მონაწილეობდა ჯგუფის Rough Cutt მუსიკოსი კლოდ შნელი.

## სიმღერების სია
#We Rock (დიო) – 4:33
#The Last in Line (დიო, ვივიენ კემპბელი, ჯიმი ბეინი) – 5:46
#Breathless(დიო, კემპბელი) – 4:09
#I Speed at Night (დიო, კემპბელი, ბეინი, ვინი ეპისი) – 3:26
#One Night in the City (დიო, კემპბელი, ბეინი, ეპისი) – 5:14
#Evil Eyes (დიო) – 3:38
#Mystery (დიო, ბეინი) – 3:55
#Eat Your Heart Out (დიო, კემპბელი, ბეინი, ეპისი) – 3:50
#Egypt (The Chains Are On) (დიო, კემპბელი, ბეინი, ეპისი) – 7:01

## ჩარტები 
;ალბომი

;სინგლები

## სქოლიო 
კატეგორია:1984 წლის ალბომები
კატეგორია:დიოს ალბომები
კატეგორია:Vertigo Records-ის ალბომები
კატეგორია:Warner Bros. Records-ის ალბომები
წმინდა ერაზმი

**წმინდა ერაზმი** (გ. 303) — მართლმადიდებელი ეკლესიის წმინდანი, მისი ხსენების დღე არის ძველი სტილით 4 მაისი, ახალი სტილით — 17 მაისი. 

## ცხოვრება
წმინდანი სიყრმიდანვე გულმოდგინედ მსახურებდა უფალს. ის აკურთხეს ფორმიის (იტალია) ეპისკოპოსად. დიოკლეტიანესა და მაქსიმიანეს მიერ ქრისტიანთა დევნისას ერაზმმა გადაწყვიტა გარიდებოდა სატანჯველს, მაგრამ ანგელოზმა შეაჩერა და ქალაქში დაბრუნება უბრძანა. როცა შემხვედრი მხედრები წმინდანის აღმსარებლობით დაინტერესდნენ, მან ქრისტიანად გამოაცხადა თავი. წმინდა ერაზმი ანტიოქიაში დიოკლეტიანეს მიჰგვარეს. წმინდანმა უშიშრად აღიარა ქრისტე და უშჯულოებაში ამხილა იმპერატორი. წმინდა ერაზმი სასტიკად აწამეს, მაგრამ ვერ გატეხეს. საპყრობილეში ჩაკეტილი ქრისტეს აღმსარებელი, ანგელოზმა სასწაულებრივად გამოიხსნა და უბრძანა: „მომყევი, იტალიაში წაგიყვან, იქ მრავალი ადამიანი ელოდება შენს სიტყვას“. ლუკიაში წმინდა ერაზმმა ხალხს ქრისტეს სარწმუნოება უქადაგა და მკვდრეთით აღადგინა ერთი დიდებულის ვაჟი. ამ სასწაულის შემდეგ 10000 კაცი მოინათლა. რომის იმპერიის დასავლეთის მფლობელმა მაქსიმიან პერკულმა ბრძანა წმინდანის შეპყრობა და სამსჯავროზე მიყვანა. წმინდა ერაზმმა კვლავ თამამად აღიარა ქრისტე. წმინდანი ცემეს და ძალით წაიყვანეს წარმართულ ტაძარში, მაგრამ, როგორც კი მან ტაძარში ფეხი შედგა, კერპები ჩამოცვივდა და დაიმსხვრა, სამსხვერპლოდან კი ცეცხლი გამოვარდა და მრავალი წარმართი დაწვა. გათავისუფლებულმა ერაზმმა უამრავი ხალხი მონათლა და ქალაქ სირმიაში წავიდა, სადაც კვლავ შეიპყრეს და აწამეს. წმინდანი გახურებულ ღუმელში შეაგდეს, მაგრამ ცოცხალი და უვნებელი დარჩა. ამ სასწაულმა ისე შეძრა ხალხი, რომ იმპერატორს ამბოხების შეეშინდა და სასახლეში მიიმალა. ანგელოზმა ბორკილებისაგან გაათავისუფლა ერაზმი და დააბრუნა ფორმიაში, თავის საეპისკოპოსოში. ის აღესრულა 303 წელს. ქრისტიანებმა პატივით დაასაფლავეს წმინდა მღვდელმოწამის ნეშტი.

## ლიტერატურა
* „წმიდანთა ცხოვრება“, ტომი II, თბილისი, 2001 წ.
## რესურსები ინტერნეტში
*წმიდა მღვდელმოწამე ერაზმი

კატეგორია:IV საუკუნის ქრისტიანი წმინდანები
კატეგორია:გარდაცვლილი 303
წმინდა ალვიანე

**წმინდა ალვიანე** (გ. 304) – მართლმადიდებელი ეკლესიის წმინდანი, მისი ხსენების დღე არის ძველი სტილით 4 მაისი, ახალი სტილით - 17 მაისი. 

## ცხოვრება
წმინდანი ასიის მხარის ქალაქ ანეის ეპისკოპოსი იყო. ქრისტესთვის აღესრულა დიოკლეტიანეს და მაქსიმიანეს მიერ ქრისტიანთა დევნისას 304 წელს. წმინდა ალვიანეს უბრძანეს, კერპისთვის მსხვერპლი შეეწირა, მაგრამ მან მტკიცედ აღიარა ქრისტე და კერპმსახურებაზე უარი განაცხადა. წმინდანი აწამეს გახურებული რკინით, უმოწყალოდ ცემეს, მაგრამ ვერ მოტეხეს. მასთან ერთად აწამეს მისი მოწაფეებიც. ბოლოს წმინდანები გახურებულ ღუმელში ჩაყარეს.

## ლიტერატურა
„წმიდანთა ცხოვრება“, ტომი II, თბილისი, 2001 წ.

კატეგორია:IV საუკუნის ქრისტიანი წმინდანები
კატეგორია:გარდაცვლილი 304
ტალამპაიის ეროვნული პარკი

**ტალამპაია** () –  ეროვნული პარკი  არგენტინაში, მდებარეობს ლა-რიოხის პროვინციის დასავლეთ და ცენტრალურ ნაწილში. 1997 წელს სტატუსი მიიღო ეროვნული პარკის სტატუსი. პარკის ფართობია 2.150 კმ ², სიმაღლე - 1500 მეტრი ზღვის დონიდან. 

პარკი მდებარეობს ორ მთიან ქედს შორის მოქცეულ ველზე. მისი ლანდშაფტი ჩამოყალიბდა ქარისმიერი ეროზიის შედეგად. კოკისპირული წვიმები იცის ზაფხულში, გაზაფხულზე ქრის ძლიერი ქარი. 

## პარკის ღირსშესანიშნაობები 
* პარკში რამდენიმე მილიონი წლის წინ ცხოვრობდნენ დინოზავრები . აქ, ისევე როგორც,  ისჩიგუალასტოში აღმოჩენილია ამ ეპოქის გაქვავებული ნიმუშები. 
* ტალამპაიის კანიონი – კლდეების სიმაღლე 143 მეტრი, მინიმალური სიგანე – 80 მეტრი. 
* მკვიდრი მოსახლეობის ნაშთები, რომელთა პეტროგლიფები შემონახულია პუერტა-დელ-კანიონში. 
* ბოტანიკური ბაღი ადგილობრივი ფლორით კანიონის ვიწრო ადგილზე. 

2000 წელს პარკი შეიტნეს იუნესკოს მსოფლიო მემკვიდრეობის ძეგლების სიაში. 

## გალერეა 

Image:800px-Talampaya 1.jpg|ეროვნული პარკი
Image:Talampaya.jpg|კანიონი
Image:Talampaya-botanical_garden.jpg|ბოტანიკური ბაღი
Image:Talampaya1.jpg|ტალამპაია
Image:Talampaya_petroglyphs.jpg|პეტროგლიფები
Image:TALMLR.jpg|ტალამპაია

## იხილეთ აგრეთვე 
* არგენტინის ეროვნული პარკების სია
* იუნესკოს მსოფლიო მემკვიდრეობის ძეგლები არგენტინაში
* მსოფლიო მემკვიდრეობის ძეგლების სია ამერიკაში

## რესურსები ინტერნეტში 
*Official park website 
*Map, history and description 
*Talampaya and Moon Valley area
*Pictures and history   

კატეგორია:მსოფლიო მემკვიდრეობის ძეგლები არგენტინაში
კატეგორია:არგენტინის ეროვნული პარკები
კატეგორია:IUCN კატეგორია II
კატეგორია:არგენტინის არქეოლოგიური ძეგლები
კატეგორია:ლა-რიოხის პროვინციის დაცული ტერიტორიები
კატეგორია:1997 წელს დაარსებული დაცული ტერიტორიები
ღირსი ნიკიფორე

**ღირსი ნიკიფორე** — მართლმადიდებელი ეკლესიის წმინდანი, მისი ხსენების დღე არის ძველი სტილით 4 მაისი, ახალი სტილით - 17 მაისი. ღირსი ნიკიფორე წმნიდა გრიგოლ პალამას (ხს. 27 ნოემბერს) მოძღვარი იყო. ნეტარი ბერი ათონის მთაზე მოსაგრეობდა XIV საუკუნეში. მას ეკუთვნის ღრმადსულიერი თხზულება იესოს ლოცვის შესახებ.

## ლიტერატურა
* „წმიდანთა ცხოვრება“, ტომი II, თბილისი, 2001 წ.

კატეგორია:XIV საუკუნის ქრისტიანი წმინდანები
Dream Evil (ალბომი)

***Dream Evil*** () — ჯგუფ დიოს მეოთხე სტუდიური ალბომი, გამოცემული 1987 წელს. მის ჩაწერაში მონაწილეობდნენ ჯგუფის Rough Cutt ყოფილი წევრები კრეიგ გოლდი და კლოდ შნელი. ალბომიდან გამოვიდა სინგლები All The Fools Sailed Away / Overlove და I Could Have Been a Dreamer. 1980-იან წლებში გამოცემულებიდან ეს იყო დიოს უკანასკნელი სტუდიური ჩანაწერი.

## სიმღერების სია
## ჩარტები
### ალბომი
### სინგლები 
**„I Could Have Been a Dreamer“**

## სქოლიო 
კატეგორია:1987 წლის ალბომები
კატეგორია:დიოს ალბომები
კატეგორია:Warner Bros. Records-ის ალბომები
კატეგორია:Vertigo Records-ის ალბომები
Lock Up the Wolves

***Lock Up the Wolves*** () — ჯგუფ დიოს მეხუთე სტუდიური ალბომი, გამოცემული 1990 წელს. ალბომში მიიღო მონაწილეობა მუსიკოსების სხვა შემადგენლობამ, ვიდრე წინა დისკზე, მათ შორის იყო 18 წლის როუენ რობერტსონი. დასარტყამ ინსტრუმენტებზე უკრავდა საიმონ რაიტი, რომელიც მანამდე გამოდიოდა ჯგუფთან AC/DC.

## სიმღერების სია
ყველა სიმღერის ავტორი - რონი ჯეიმზ დიო, გარდა მითითებულისა.

## სქოლიო 
კატეგორია:1990 წლის ალბომები
კატეგორია:დიოს ალბომები
ომარ თურმანაული

**ომარ ბეწინას ძე თურმანაული** (დ. 25 მაისი, 1959,  სოფ. ხილიანა, დუშეთის მუნიციპალიტეტი, საქართველოს სსრ, სსრკ — გ. 23 მარტი, 2019, სტრასბურგი, საფრანგეთი) — ქართველი პოეტი, პროზაიკოსი, ფრანგულად და ფრანგულიდან მთარგმნელი.

## ბიოგრაფია
ომარ თურმანაული დაიბადა 1959 წლის 25 მაისს, დუშეთის მუნიციპალიტეტის სოფელ ხილიანში. 1990 წელს დაამთავრა თბილისის უცხო ენათა ინსტიტუტი, ფრანგული ენის სპეციალობით. მისი პირველი პოეტური კრებული „დღე-ღამის დედა“ დაიბეჭდა 1984 წელს. 

მონაწილეობდა აფხაზეთის ომში, იქიდან დაბრუნების შემდეგ გამოსცა ომის დღიურები „აფხაზეთი... ჯარისკაცის ჩანაწერები“ (1993). 

1995 წლიდან ცხოვრობდა საფრანგეთში, სტრასბურგში. წერდა პროზას ფრანგულ ენაზე. 1998 წელს საფრანგეთში დაიბეჭდა მისი რომანი: „ქვრივი, მერცხალი და ნათელმხილველი“.

ქართულად თარგმნიდა ფრანგულ პოეზიას, ხოლო ფრანგულად კი ქართულ პროზას. ფრანგულ ენაზე დაიბეჭდა ბესიკ ხარანაულის რომანი „წიგნი ამბა ბესარიონისა“. თარგმნიდა ბესიკ ხარანაულის მომდევნო წიგნს „ეპიგრაფები მივიწყებული სიზმრებისათვის“.

გარდაიცვალა 2019 წლის 23 მარტს, სტრასბურგში.

## წიგნები
*  „ქვრივი, მერცხალი და ნათელმხილველი“  (რომანი ფრანგულად), ''La veuve, l'hirondelle et le voyant'', traduit du géorgien par Anna Bouatchidze et l'auteur, Lyon, La Fosse aux ours, 1998 - ISBN 978-2912042064
* „რა“  (ლექსები), 1994
* „აფხაზეთი... ჯარისკაცის ჩანაწერები“, 1993
*  „ცოდვები და გვირილები“  (ლექსები); რედ. დავით ახობაძე ; მხატვ. ჯ. ზენაიშვილი. - თბ. : მერანი, 1991
*  „დღე-ღამის დედა“  (ლექსები) ; რედ. მ. ხეთაგური ; მხატვ. ა. ვართაგავა. - თბ. : მერანი, 1986

### თარგმანები
* ბესიკ ხარანაულის რომანი  „წიგნი ამბა ბესარიონისა“; Besik Kharanaouli ''Le livre d'Amba Besarion'' (Omar Tourmanaouli a traduit ce livre avec Marie Frering), Quidam éditeur, 2010 - ISBN 978-2915018448

## რესურსები ინტერნეტში 
* ურაკპარაკზე
* თურმანაული ომარ 
* ომარ თურმანაული - ქართველი პოეტი, პროზაიკოსი და მთარგმნელი
* Omar Turmanauli

კატეგორია:დაბადებული  25 მაისი
კატეგორია:დაბადებული 1959
კატეგორია:ქართველი მწერლები
კატეგორია:ქართველი პოეტები
კატეგორია:ქართველი მთარგმნელები
კატეგორია:დუშეთის მუნიციპალიტეტში დაბადებულები
კარსონ მაკ-კალერსი

**კარსონ მაკ-კალერსი** ( საკუთარი გვარი **სმითი** (Smith), დ. 19 თებერვალი, 1917, კოლუმბუსი — გ. 29 სექტემბერი, 1967, ნიაკი) — ამერიკელი მწერალი.

დაიბადა ჯორჯიის შტატში, ქალაქ კოლუმბუსში. ოცდათერთმეტი წლისას დამბლა დაეცა, რის შემდეგაც მარცხენა მხარე მთლიანად პარალიზებული დარჩა. 1938 წელს ცოლად გაყვა ჯეიმზ რიკის მაკქალერსს, რომელიც ამერიკის ჯარში კაპრალად მსახურობდა. ქორწინება წარუმატებელი აღმოჩნდა და ისინი ერთმანეთს დაშორდნენ, თუმცა, ურთიერთობა არ შეუწყვეტიათ და რამდენიმეჯერ ისევ შეუღლდნენ, მაგრამ 1953 წელს ისევ განქორწინდნენ. მოგვიანებით ყოფილმა ქმარმა თავი მოიკლა.

მაკ-კალერსმა 23 წლის ასაკში გამოაქვეყნა რომანი „გული მარტოხელა მონადირეა“ და აღიარებაც მალე მოიპოვა. მისი სხვა ნაწარმოებები „ოქროს თვალის ანარეკლები“ (1941), „ქორწილის მონაწილე“ (1946), „სევდიანი კაფის ბალადა“ (1951), „საოცრებათა ოთხკუთხა ფესვი“ (1958), პიესა „საათი ისრების გარეშე“ (1961), „კიტრის წნილივით ტკბილი და ღორივით სუფთა“ (1964) და „დაგირავებული გული“ (1972). 1945 წელს დააჯილდოვა ამერიკის ხელოვნებისა და ლიტერატურის აკადემიამ, რომლის წევრიც თვითონ იყო.

## ლიტერატურა
*მაია ბოლაშვილი, *მთარგმნელისაგან*, „ჩვენი მწერლობა“, № 22, 2007, გვ. 61

## სქოლიო
კატეგორია:ამერიკელი მწერლები
კატეგორია:დაბადებული 1917
კატეგორია:გარდაცვლილი 1967
კატეგორია:მწერლები ანბანის მიხედვით
Sacred Heart (დიოს ალბომი)

***Sacred Heart*** () — ჯგუფ დიოს მესამე ალბომი, გამოცემული 1985 წელს. ბილბორდის 200 საუკეთესო დისკის ჰიტ-აღლუმში იგი #29 ადგილზე მოხვდა. ალბომის ყდა ეკუთვნის მხატვარ რობერტ ფლორშაკს.

1985 წლის 15 ოქტომბერს RIAA-მ ალბომს ოქროს სტატუსი მიანიჭა. დღემდე ეს არის დიოს უკანასკნელი დისკი, რომელიც ასეთი სტატუსით სარგებლობს.

ალბომის გამოცემას მოჰყვა საკონცერტო ტურნე, თეატრალიზებული შოუთი, სადაც გამოიყენებოდა მექანიკური დრაკონი და ლაზერული ეფექტები. ერთ-ერთი კონცერტი ასევე გამოიცა ვიდეოჩანაწერის სახით. რონი ჯეიმზ დიო დრაკონს დენზილს უწოდებდა, თუმცა სინამდვილეში მას დინი დაარქვეს..

Sacred Heart არის დიოს ერთ-ერთი ყველაზე ცნობილი ალბომი, სინგლებით  ''Sacred Heart, Rock N' Roll Children * და *Hungry For Heaven.''

გარეკანზე ლათინურ ენაზე წერია FINIS PER SOMNIVM REPERIO TIBI SACRA COR VENEFICVS OSTIVM AVRVM. მისი შესაძლო მნიშვნელობაა - ’’შენი მიზნების შესახებ სიზმრებიდან შევიტყვე; ღვთაებრივო გულო; ჯადოქარო; ოქროს კარიბჭევ’’. მაგრამ არსებობს ამ ფრაზის სხვა ინტერპრეტაციებიც. შესაძლოა, ამას გარკვეული კავშირი აქვს თავად სიმღერასთან Sacred Heart - როდესაც არ უნდა გეძინოს, ხელთ გაქვს გასაღები, გაგიღებს კარა რათა გაგანთავისულოს და აღმოაჩენ ღვთაებრივ გულს’’.

ეს იყო დიოს უკანასკნელი ალბომი, ჩაწერილი გიტარისტ ვივიენ კემპბელის მონაწილეობით, რომელიც შეუერთდა ჯგუფებს Def Leppard, Riverdogs და Whitesnake.

## სიმღერების სია
#King of Rock and Roll (დიო, ვივიენ კემპბელი, ჯიმი ბეინი, ვინი ეპისი) – 3:49
#Sacred Heart (დიო, კემპბელი, ბეინი, ეპისი) – 6:27
#Another Lie (დიო) – 3:48
#Rock 'N' Roll Children (დიო) – 4:32
#Hungry for Heaven (დიო, ბეინი) – 4:10
#Like the Beat of a Heart (დიო, ბეინი) – 4:24
#Just Another Day (დიო, კემპბელი) – 3:23
#Fallen Angels (დიო, კემპბელი, ბეინი, ეპისი) – 3:57
#Shoot Shoot (დიო, კემპბელი, ბეინი, ეპისი) – 4:20

## სქოლიო 
კატეგორია:1985 წლის ალბომები
კატეგორია:დიოს ალბომები
კატეგორია:Warner Records-ის ალბომები
კატეგორია:Vertigo Records-ის ალბომები
თეოდოსი იღუმენი

მინი|მარჯვნივ|px|თეოდოსი იღუმენი
**ღირსი თეოდოსი იღუმენი**  (გ. 3 მაისი, 1074) — მართლმადიდებელი ეკლესიის წმინდანი, მისი ხსენების დღე არის ძველი სტილით 3 მაისი, ახალი სტილით - 16 მაისი.  რუსეთის სამონასტრო წესდების დამაარსებელი და მონაზვნობის ფუძემდებელი.

## ცხოვრება
დაიბადა კიევთან ახლოს, ვასილიევოში. ის სიყრმითგანვე ასკეტურად ცხოვრობდა მშობლიურ სახლში. 14 წლისას მამა გარდაეცვალა და დარჩა მკაცრი და ძალაუფლებისმოყვარე დედის ზედამხედველობის ქვეშ. მოსაგრეობისკენ მიწრაფებისთვის მან არაერთხელ დასაჯა შვილი, მაგრამ ღირსი თეოდოსი მტკიცედ ადგა არჩეულ გზას. 24 წლისამ მალულად დატოვა სახლი და ღირსი ანტონის კურთხევით ბერად აღიკვეცა კიევის მღვიმეთა მონასტერში. 4 წლის შემდეგ დედამ მიაგნო შვილს და ცრემლებით შეევედრა, სახლში დაბრუნებულიყო, მაგრამ წმინდა თეოდოსიმ თვითონ დაარწმუნა დედა, დარჩენილიყო კიევში და მონაზვნად შემდგარიყო წმიდა ნიკოლოზის სავანეში.

წმინდა თეოდოსი სავანეში სხვებზე მეტს საქმიანობდა და ძმათა საქმეებსაც თვითონ ასრულებდა. ყველაზე ადრე მიდიოდა ტაძარში და ღვთისმსახურების დამთავრებამდე ადგილიდან ფეხს არ იცვლიდა. 1054 წელს ღირს თეოდოსის მღვდელმონაზვნად დაასხეს ხელი, 1057 წელს კი იღუმენად აირჩიეს. მისმა მოღვაწეობამ მრავალი ბერი შეკრიბა სავანეში. მან ააშენა ახალი ეკლესია და შემოიღო სტუდიონის მონასტრის წესდება. იღუმენის ხარისხში მყოფი ღირსი თეოდოსი ყველაზე მძიმე მორჩილებაში იყო. ის ჩვეულებრივ, მხოლოდ პურს და მწვანილს ჭამდა, ღამეებს კი ლოცვაში ათევდა. ღირსი მამა განსაკუთრებით ზრუნავდა გაჭირვებულებზე. წმინდა თეოდოსიმ იწინასწარმეტყველა თავისი სიკვდილი და აღესრულა 1074 წელს. ის დაკრძალეს მის მიერვე გათხრილ მღვიმეში, სადაც დიდმარხვას ატარებდა ხოლმე. 1091 წელს აღმოიყვანეს წმინდანის უხრწნელი ნაწილები. 1108 წელს მოხდა მისი კანონიზაცია.

## ლიტერატურა
* „წმიდანთა ცხოვრება“, ტომი II, თბილისი, 2001 

კატეგორია:XI საუკუნის ქრისტიანი წმინდანები
კატეგორია:გარდაცვლილი 3 მაისი
კატეგორია:გარდაცვლილი 1074
კატეგორია:კიევში გარდაცვლილები
Cyphomyrmex wheeleri

**Cyphomyrmex wheeleri** — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cyphomyrmex-ის გვარიდან.

## სქოლიო
კატეგორია:ჭიანჭველები
მერილინ რობინსონი

**მერილინ რობინსონი** (ინგლ. Marilynne Robinson, დ. 26 ნოემბერი, 1943 წ., სენდპოინტი, აიდაჰო) — ამერიკელი მწერალი. 

1966 წელს დაამთავრა პემბროკის კოლეჯი, სადოქტორო დისერტაცია დაიცვა ვაშინგტონის უნივერსიტეტში 1977 წელს. პირველმა რომანმა „სახლის მოვლა“ მოიპოვა ჰემინგუეის სახელობის პრემია საუკეთესო რომანისთვის და წარდგენილი იყო პულიცერის პრემიაზე. მეორე რომანმა „გილეადი“ (2004), კრიტიკოსთა მოწონება დაიმსახურა და პულიცერის პრემია მოიპოვა 2005 წელს. მასვე ეკუთვნის „ადამის სიკვდილი: ესეები თანამედროვე აზროვნებაზე“. 

## სქოლიო
კატეგორია:ამერიკელი მწერლები
კატეგორია:დაბადებული 1943
კატეგორია:მწერლები ანბანის მიხედვით
კატეგორია:ცოცხალი ადამიანები
სილვან ღაზელი

**სილვან ღაზელი** (გ. 312) –  მართლმადიდებელი ეკლესიის წმინდანი, მისი ხსენების დღე არის ძველი სტილით 4 მაისი, ახალი სტილით - 17 მაისი. 

## ცხოვრება
წმინდანი ერისკაცობაში მეომარი იყო. ზეციური მეუფის მსახურების მსურველი ჯერ მღვდლად აკურთხეს, შემდეგ კი ღაზის ეპისკოპოსად დაადგინეს. წმიდა სილვანმა ბევრი წარმართი მოაქცია ქრისტეს სჯულზე. დიოკლეტიანეს დროინდელ დევნისას წმინდანი მძიმე სამუშაოეზე გაგზავნეს სპილენძის საბადოებში. ამ სამუშაოებმა ეპისკოპოსი მოაუძლურა, მაგრამ სულით გაუტეხელი დაუღლელად ქადაგებდა ქრისტეს. ამან მისდამი წარმართთა სიძულვილი გააძლიერა. მათ წმინდა ეპიკოპოსს და მის მიერ მოქცეულ 40 ქრისტიანს თავი მოჰკვეთეს.

## ლიტერატურა
„წმიდანთა ცხოვრება“, ტომი II, თბილისი, 2001 წ.

კატეგორია:IV საუკუნის ქრისტიანი წმინდანები
კატეგორია:გარდაცვლილი 312
Cylindromyrmex striatus

**Cylindromyrmex striatus** — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cylindromyrmex-ის გვარიდან.

## სქოლიო
კატეგორია:ჭიანჭველები
Camponotus kosswigi

**Camponotus kosswigi** — — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.

## სქოლიო
კატეგორია:Camponotus
თიკა (მდინარე)

**თიკა** — მდინარე კენიაში. მიედინება კენიის ცენტრალურ პროვინციაში. სათავეს იღებს აბერდერის ქედზე და უერთდება მდინარე ტანას, რომელიც ჩაედინება ინდოეთის ოკეანეში. მდინარე თიკა არის მნიშვნელოვანი ჰიდროელექტრული ენერგიის წყარო კენიაში და წყლის ყველაზე დიდი რაოდენობით ამარაგებს კენიის უდიდეს ქალაქს და დედაქალაქს — ნაირობის.

კატეგორია:კენიის მდინარეები
იგუასუს ეროვნული პარკი (არგენტინა)

**იგუასუს ეროვნული პარკი** () — ეროვნული პარკი მდებარეობს  არგენტინაში, იგუასუს დეპარტამენტში, მისიონესის პროვინციის ჩრდილოეთ ნაწილში, ე.წ. არგენტინის მესოპოტამიაში. მისი ფართობია 550 კმ². 

1984 წელს შეიტანეს იუნესკოს მსოფლიო მემკვიდრეობის ძეგლების სიაში.

## იხილეთ აგრეთვე
* იგუასუს ეროვნული პარკი
* იუნესკოს მსოფლიო მემკვიდრეობის ძეგლები არგენტინაში
* მსოფლიო მემკვიდრეობის ძეგლების სია ამერიკაში

## რესურსები ინტერნეტში
*Official web site
*Administración de Parques Nacionales  
*World Heritage Site 
*Parks location and Information 

კატეგორია:მსოფლიო მემკვიდრეობის ძეგლები არგენტინაში
კატეგორია:არგენტინის ეროვნული პარკები
კატეგორია:IUCN კატეგორია II
კატეგორია:მისიონესის პროვინციის დაცული ტერიტორიები
კატეგორია:1934 წელს დაარსებული დაცული ტერიტორიები
Angry Machines

***Angry Machines*** () — ჯგუფ დიოს მეშვიდე სტუდიური ალბომი, გამოცემული 1996 წელს.  იგი გამოვიდა ლეიბლზე Mayhem Records. ეს იყო დიოს უკანასკნელი სტუდიური დისკი, ჩაწერილი ვინი ეპისის მონაწილეობით.

## სიმღერების სია
# Institutional Man (დიო, ტრეისი ჯი, ვინი ეპისი) – 5:00
# Don't Tell the Kids (დიო, ტრეისი ჯი, ეპისი) – 4:13
# Black (დიო, ტრეისი ჯი, ეპისი, ჯეფ პილსონი) – 3:06
# Hunter of the Heart (დიო, ტრეისი ჯი, ეპისი) – 4:06
# Stay Out of My Mind (დიო, პილსონი) – 6:57
# Big Sister (დიო, ტრეისი ჯი, ეპისი, პილსონი) – 5:27
# Double Monday (დიო, ტრეისი ჯი, ეპისი) – 2:50
# Golden Rules (დიო, ტრეისი ჯი, ეპისი) – 4:46
# Dying in America (დიო, ტრეისი ჯი, ეპისი, პილსონი) – 4:31
# God Hates Heavy Metal (დამატებითი სიმღერა) – 3:45
# This is Your Life (დიო, ტრეისი ჯი) – 3:18
**დამატებითი სიმღერა შეტანილია ალბომის იაპონურ გამოცემაში*

## სქოლიო 
კატეგორია:1996 წლის ალბომები
კატეგორია:დიოს ალბომები
Magica (ალბომი)

***Magica*** — ჯგუფ დიოს მერვე სტუდიური ალბომი, გამოცემული 2000 წელს.

ალბომის ჩაწერისას სტუდიაში დაბრუნდა კრეიგ გოლდი. ჩაიწერა კონცეპტუალური ალბომი, რომელიც ეფუძნება წიგნს „მეჯიქას წიგნი“. თავდაპირველად დაგეგმილი იყო კონცეპტუალური ალბომებისგან შემდგარი ტრილოგიის გამოცემა. 2010 წელს ეს გეგმა კვლავ აქტუალური იყო, თუმცა რონი ჯეიმზ დიოს გარდაცვალების გამო მათზე მუშაობა არ დაწყებულა.

## სიმღერების სია
#Discovery – 0:54
#Magica Theme – 1:16
#Lord of the Last Day – 4:04
#Fever Dreams – 4:37
#Turn to Stone – 5:19
#Feed My Head – 5:39
#Eriel – 7:25
#Challis – 4:25
#As Long as It's Not About Love – 6:04
#Losing My Insanity – 5:04
#Annica [დამატებითი სიმღერა] – 3:46
#Otherworld – 4:56
#Magica (Reprise) – 1:53
#Lord of the Last Day (Reprise) – 1:44
#Magica Story – 18:26

## სქოლიო 
კატეგორია:2000 წლის ალბომები
კატეგორია:დიოს ალბომები
კატეგორია:Spitfire Records-ის ალბომები
ვესტ-აილენდი (ქოქოსის კუნძულები)

**ვესტ-აილენდი** () — ავსტრალიის კუთვნილი გარე ტერიტორიის ქოქოსის კუნძულების დედაქალაქი. ავსტრალიიდან დაშორებულია 2100 კილომეტრით. მოსახლეობა — 133 კაცი (2011). ის ორი დასახლებული კუნძულიდან ერთ-ერთია (მეორეა სოფელი ბანტამი — 421 კაცი (2011) ჰოუმ-აილენდის კუნძულზე). მოსახლეობის დიდი ნაწილი მალაელია.

## გეოგრაფია 
ვესტ-აილენდი მდებარეობს იმავე დასახელების კუნძულზე და მოსახლეობის ძირითადი ნაწილი თავმოყრილია კუნძულის ცენტრში. აქ არის საავადმყოფო, რამდენიმე ოტელი და კაფე. კუნძულის ჩრდილოეთ და სამხრეთ ნაწილებზე გაშენებულია პალმის პლანტაციები. ჩრდილოეთით ცისტერნებისათვის გამოყოფილია ადგილი საწვავის შესანახად. იქვე მდებარეობს პლაჟი და იზოლირებული ადგილი. მეორე მსოფლიო ომის დროს აშენებული აეროპორტის გვერდით მოქმედებს მეტეოროლოგიური ობსერვატორია. კუნძულიდან სამხრეთ-აღმოსავლეთით მდებარეობს 1995 წელს შექმნილი პულუს ეროვნული პარკი (Pulu Keeling National Park).

## სქოლიო
კატეგორია:ქოქოსის კუნძულების ქალაქები
კატეგორია:ოკეანეთის დედაქალაქები
მარიანა (სიმბოლო)

[thumb|300px|[ეჟენ დელაკრუა. *თავისუფლება, რომელსაც ხალხი მიჰყავს * (1830, ლუვრი).]]

**მარიანა** () — საფრანგეთის ეროვნული სიმბოლო, აგრეთვე ფრანგული რესპუბლიკის მეტსახელი 1792 წლიდან (საფრანგეთის რევოლუციის დროიდან). 

გამოსახულია როგორც ქალი, რომელსაც ფრიგიული ჩაჩი ახურავს. იგი გამოხატავს ფრანგულ ეროვნულ დევიზს „თავისუფლება, თანასწორობა, ძმობა“. მარიანა გამოსახულია საფრანგეთის თითქმის ყველა სახელმწიფო ორგანოს შენობაზე, აგრეთვე მისი გამოსახულება ჩანდა ფრანგული ფრანკის მონეტებზე და თანამედროვე ფრანგულ ევროცენტებზეც (1, 2 და 5 ნომინალით).

## სქოლიო 
კატეგორია:საფრანგეთის ეროვნული სიმბოლოები
მბაგათი

**მბაგათი** — მდინარე კენიაში. იგი უერთდება მდინარე ათის. მდინარე მბაგათი მიუყვება ნაირობის ეროვნულ პარკის სამხრეთ საზღვარს. მიგრაციის დროს ცხოველები ჯოგებად კვეთენ მდინარეს. მდინარის გაყოლებაზე კაშხლებია აგებული.

კატეგორია: კენიის მდინარეები
პოდლასის სავოევოდო

**პოდლასის სავოევოდო** () — სავოევოდო პოლონეთის ჩრდილო-აღმოსავლეთში, ისტორიული პრუსიის რეგიონის დასავლეთ ნაწილში. სავოევოდოს ცენტრია ქალაქი ბელოსტოკი. 

კატეგორია:პოლონეთის სავოევოდოები
ნაირობი (მდინარე)

thumb|right|300px|მდინარე ნაირობი

**ნაირობი** — მდინარე კენიაში, რომელიც გაივლის კენიის დედაქალაქ ნაირობის. იგი ნაირობის აუზის მთავარი მდინარეა და წარმოადგენს  პარალელური  ნაკადების კომპლექსს, რომელიც მიედინება აღმოსავლეთისკენ, ხვდება მდინარე ათის და საბოლოოდ ინდოეთის ოკეანეში ჩაედინება. ეს მდინარეები უმეტესად ვიწრო და დაბინძურებულია, რადგან მათში კანალიზაცია ჩაედინება.

კატეგორია: კენიის მდინარეები
Strange Highways

***Strange Highways*** () — ჯგუფ დიოს მეექვსე სტუდიური ალბომი, გამოცემული 1994 წელს. მას შემდეგ, რაც Black Sabbath კვლავ დაიშალა, დიო და ეპისი დაუბრუნდნენ დიოს. თუმცა, გამომდინარე დიოსა და კრეიგ გოლდის შორის კონფლიქტიდან, გიტარისტის სახით ალბომზე გამოჩნდა ტრეისი ჯი.

## სიმღერების სია
#Jesus, Mary & the Holy Ghost (დიო, ტრეისი ჯი, პილსონი)  – 4:13
#Firehead – 4:06
#Strange Highways  – 6:54
#Hollywood Black (დიო, ტრეისი ჯი, ეპისი)  – 5:10
#Evilution  – 5:37
#Pain (დიო, ტრეისი ჯი)  – 4:14
#One Foot in the Grave  – 4:01
#Give Her the Gun (დიო, ტრეისი ჯი, პილსონი)  – 5:58
#Blood from a Stone  – 4:14
#Here's to You  – 3:24
#Bring Down the Rain  – 5:45

## სქოლიო 
კატეგორია:1994 წლის ალბომები
კატეგორია:დიოს ალბომები
კატეგორია:Reprise Records-ის ალბომები
კატეგორია:Vertigo Records-ის ალბომები
კატეგორია:ალბომები მაიკ ფრეიზერის პროდიუსერობით
ლოს-გლასიარესის ეროვნული პარკი

**ლოს-გლასიარესის ეროვნული პარკი** () — ეროვნული პარკი არგენტინაში, პატაგონიაში, სანტა-კრუსის პროვინციის ტერიტორიაზე. ფართობი 4459 კმ²-ია. ლოს-გლასიარესი არის სიდიდით მეორე პარკი არგენტინაში. დაარსდა 1937 წელს. 

1981 წელს შეიტანეს იუნესკოს მსოფლიო მემკვიდრეობის ძეგლების სიაში.

## იხილეთ აგრეთვე 
* იუნესკოს მსოფლიო მემკვიდრეობის ძეგლები არგენტინაში
* მსოფლიო მემკვიდრეობის ძეგლების სია ამერიკაში

## რესურსები ინტერნეტში 
* Official site  
* WCMC World Heritage   
* Encyclopaedia Britannica, Los Glaciares National Park  
* Parque Nacional Los Glaciare   
* Fauna 
* Paisaje Natural   
* Photos Los Glaciares National Park  
* Panoramic Virtual Tour of Onelli Glacier & Lake 

კატეგორია:მსოფლიო მემკვიდრეობის ძეგლები არგენტინაში
კატეგორია:არგენტინის ეროვნული პარკები
კატეგორია:სანტა-კრუსის პროვინციის დაცული ტერიტორიები
კატეგორია:1937 წელს დაარსებული დაცული ტერიტორიები
დასავლეთ პომერანიის სავოევოდო

**დასავლეთ პომერანიის სავოევოდო** () — სავოევოდო პოლონეთის ჩრდილო-დასავლეთში, ისტორიული პომერანიის რეგიონის დასავლეთ ნაწილში. აქვს გასასვლელი ბალტიის ზღვაზე. სავოევოდოს ცენტრია ქალაქი შჩეცინი. 

კატეგორია:პოლონეთის სავოევოდოები
კარპატების სავოევოდო

**კარპატების სავოევოდო** () — სავოევოდო პოლონეთის სამხრეთ-აღმოსავლეთში, კარპატების მთისწინეთში. ესაზღვრება უკრაინასა და სლოვაკეთს. სავოევოდოს ცენტრია ქალაქი ჟეშუვი. 

## გალერეა 

File:Rzeszów - ratusz - A – 1268, z dn. 31.12.93.jpg|ჟეშუვი
File:0.2014. Marktplatz in der Altstadt von Przemysl...JPG|ფშემისლი
File:00646 Gedenktag der polnischen Flagge am 2. Mai in Sanok (2012).JPG|სანოკი
File:Krosno rynek foto HEPNAR.jpg|კროსნო

კატეგორია:პოლონეთის სავოევოდოები
ეტრუსკული ლარნაკი

**ეტრუსკული ლარნაკი** (ფრანგ.  Le Vase Etrusque) – პროსპერ მერიმეს ნოველა. მასში აღწერილია ახალგაზრდა ყმაწვილის წმინდა სიყვარული, რომელიც თავის სატრფოსთან ერთად მისი თანამედროვე საზოგადოებისათვის დამახასიათებელი საშინელი თვისების – ცილისწამების მსხვერპლი გახდა.

## ლიტერატურა
**ნაირა მამუკელაშვილი**, *ფრანგული ლიტერატურა XIX საუკუნეში*, ახალი ისტორია (მეცხრე კლასის სახელმძღვანელო), თბ., 1998 წელი, გვ. 97

კატეგორია:პროსპერ მერიმეს ნოველები
მადამ ბოვარი

**მადამ ბოვარი** () — გიუსტავ ფლობერის რომანი. მისი სრული სახელია „მადამ ბოვარი – პროვინციული ზნე-ჩვეულებები“. მეორე სათაური მკითხველს განუმარტავს ნაწარმოების არსს. რომანში ნაჩვენებია, თუ როგორ უხუთავს ადამიანს სულს დამყაყებული პროვინციული ყოფა.

## სიუჟეტი 
ნაწარმოების მთავარმა მოქმედმა პირმა — ემამ ვერ ჰპოვა იდეალი ვერც მეუღლეში და ვერც თაყვანისმცემლებში. მისმა ცხოვრებამ რთული ხასიათი მიიღო, სადაც ზნეობრივი და უზნეო საქციელი გადაეხლართა ერთმანეთს. ემამ ყველაფერზე გული აიცრუა და ცხოვრება თვითმკვლელობით დაასრულა. ფლობერისთვის ემა განზოგადებული სახეა, ამიტომაც ავტორმა აღნიშნა: „ჩემი ემა ტირის საფრანგეთის ყოველ პროვინციულ ქალაქში“.

## კრიტიკული გამოხმაურება
„მადამ ბოვარი“ ყველა დროის ერთ-ერთ საუკეთესო რომანად და პროზის იდეალურ ნიმუშად მიიჩნევა. ჰენრი ჯეიმზი რომანის შესახებ წერდა: „მადამ ბოვარს აქვს ის სრულყოფილება, რომელიც მას შეუდარებელს ხდის.“  ნაბოკოვი წერდა, რომ ამ რომანში „სტილისტური თვალსაზრისით, პროზა პოეზიის დანიშნულებას აღასრულებს.“ მილან კუნდერა თავისი რომანის „ხუმრობა“ შესავალ ნაწილში აღნიშნავს, რომ „ფლობერის შემოქმედებამ პროზის ესთეტიკური არასრულფასოვნების სტიგმა დაამსხვრია. „მადამ ბოვარის“ შემდეგ პროზა პოეზიის ტოლფას ხელოვნებად ითვლება.“ ჯულიან ბარნსმა „მარამ ბოვარს“ ყველა დროის საუკეთესო რომანი უწოდა.

## ლიტერატურა 
* **ნაირა მამუკელაშვილი**, *ახალი ისტორია (მეცხრე კლასის სახელმძღვანელო)*, თბ., 1998 წელი, გვ. 97. 

## სქოლიო
კატეგორია:გუსტავ ფლობერის ნაწარმოებები
კატეგორია:1857 წლის რომანები
კატეგორია:სოციალური რომანები
კატეგორია:ფრანგული რომანები
კატეგორია:რეალისტური რომანები
კატეგორია:ცენზურის მიერ აკრძალული წიგნები
სალამბო

**სალამბო** () — გიუსტავ ფლობერის ისტორიული რომანი. მასში მეცნიერული სიზუსტითა და მხატვრული ოსტატობითაა ასახული ძვ. წ. მესამე საუკუნეში კართაგენში მომხდარი ამბები.

კატეგორია:1862 წლის რომანები
კატეგორია:ისტორიული რომანები
კატეგორია:გუსტავ ფლობერის ნაწარმოებები
საკარტოფილე

**საკარტოფილე**, შენობა ან ნაგებობა კარტოფილის შესანახად. საკარტოფილე არის დროებითი და მუდმივი. *დროებითი* ეწყოფა გრუნტში ამოღებულ სათავსებში, რომელსაც კარტოფილის ჩატვირთვის შემდეგ ზემოდან ეყრება ნამჯა და მიწა. *მუდმივი საკარტოფილე*, როგორც წესი, ერთსართულიანი შენობაა და დგას ჩაღრმავებულ ან ნახევრად ჩარღმავებულ გრუნტში ან მიწის ზედაპირზე. იმისათვის, რომ ნაგებობაში იყოს შედარებით მუდმივი ტემპერატურა და ტენი, ის აღჭურვილია აქტიური სავენტილაციო დანადგარებით.

საკარტოფილეს კედლები აგურის, ქვის ან თბოიზოლაციის ფენით დაფარული ბეტონის ბლოკებისა აქვს; იატაკი - გრუნტის, ასფალტბეტონის, ბეტონის ან ფიცარფენილისა; მზიდი კონსტრუქციები (სვეტები, კოჭები, ფერმები, გადახურვის ფილები) - ანაკრები რკინაბეტონისა. გადახურვა უმეტესად შეთავსებულია (უსხვინოა), სახურავი-მრავალფენიანი. კარტოფილის ჩასატვირთად და გამოსაზიდად სატრანსპორტო საშუალებათა მოძრაობისათვის ყველაზე მოხერხებულია შუაგასასვლელიანი საკარტოფილის მოწყობა. შუა გასასვლელის თავსა და ბოლოში დგას ტემპერატურის დასაცავი ტამბურები, აგრეთვე კარტოფილის ჩასატვირთი სათავსები. საფურაჟე კარტოფილს იატაკზე დაყრილს ინახავენჯ, ხოლო სათესლეს - ყუთებში და სტელაჟებზე. საკარტოფილის ტევადობა 250-300 ტ აღწევს.

## ლიტერატურა
**ჯანელიძე ზ.,* ქსე, ტ. 8, გვ. 670, თბ., 1984

კატეგორია:შენობა-ნაგებობები
კატეგორია:სოფლის მეურნეობა
მამები და შვილები

**მამები და შვილები** () — ივანე ტურგენევის რომანი. ნაწარმოებში არისტოკრატიულ–მემამულურ ფენებს უპირისპირდებიან დემოკრატიული ძალების წარმომადგენლები. რუსეთის საზოგადოების ორივე ფენის განმასახიერებელ პიროვნებათა უარყოფითი ნიშნების ჩვენებითა და კრიტიკით ტურგენევმა მკითხველის ყურადღება გაამახვილა იმ დადებით თვისებებზე, რომლებიც, მისი აზრით, სასურველი იქნებოდა ჰქონოდა რუსეთის მოწინავე საზოგადოებრიობას.

## რესურსები ინტერნეტში
* მამები და შვილები 

კატეგორია:1862 წლის რომანები
კატეგორია:რუსული რომანები
კატეგორია:ივანე ტურგენევის ნაწარმოებები
კატეგორია:პოლიტიკური რომანები
კატეგორია:რეალისტური რომანები
იეზუიტების კვარტალი და კორდობის მისია

**იეზუიტების კვარტალი და კორდობის მისია** () –  იეზუიტების ყოფილი მისია არგენტინაში.  იეზუიტების კვარტალში ამჟამად განთავსებულია კორდობის უნივერსიტეტი, ყველაზე ძველი სასწავლებელისამხრეთ ამერიკაში.  ასევე მონტსერატის საშუალო სკოლა, ეკლესია და საცხოვრებელი სახლები.  მისიის შენება დაიწყო 1615 წელს.

2000 წელს შეიტანეს  იუნესკოს მსოფლიო მემკვიდრეობის ძეგლების სიაში.

## იხილეთ აგრეთვე
* იუნესკოს მსოფლიო მემკვიდრეობის ძეგლები არგენტინაში
* მსოფლიო მემკვიდრეობის ძეგლების სია ამერიკაში

## რესურსები ინტერნეტში
*Jesuit Block and Estancias of Córdoba  
*World Heritage  
*Information on the Block and each Estancia 
*Estancias Jesuíticas 
*Images of the Estancias   
*Jesuitic institutions in Argentina 

კატეგორია:მსოფლიო მემკვიდრეობის ძეგლები არგენტინაში